system
Răspunde în limba română, în stilul Wikipedia, cat mai corect gramatical.
user
Ce poți spune despre Regiunile Franței?
assistant
Franța este împărțită în 18 regiuni (): 12 dintre acestea sunt în partea continentală a Franței metropolitane, una este Corsica pe insula omonimă, (cu toate că strict vorbind, Corsica este o colectivitate teritorială nu o regiune dar este uzual considerată regiune) iar cinci regiuni sunt situate peste mări (). Aceste regiuni sunt subdivizate în departamente ().

Lista regiunilor 

În 2014 Parlamentul francez a adoptat o lege care printr-o serie de fuziuni a redus numărul de regiuni metropolitane de la 22 la 13: 
Auvergne-Ron-Alpi
Burgundia-Franche-Comté
Bretania
Centre-Val de Loire 
Corsica
Grand Est
Hauts-de-France
Île-de-France
Normandia
Noua Aquitanie
Occitania
Pays de la Loire
Provența-Alpi-Coasta-de-Azur

Cele cinci regiuni de peste mări formate dintr-un singur departament sunt:
Guadelupa
Martinica
Guyana Franceză
Réunion 
Mayotte

Rol 
Regiunile nu au autonomie legislativă, dar pot percepe un anumit număr de taxe (care este deductibil din bugetul primit de la guvern), iar bugetele, deși mari dar nu extraordinar de mari, sunt administrate de un consiliu regional () format din membri aleși prin sufragiu universal pe o durată de șase ani. Aceștia sunt aleși la nivelul departamentelor și au dreptul de a fi realeși. Aceștia aleg un președinte () care, din 1986, dispune de putere executivă, a fost autorizat să recruteze personal pentru a constitui serviciile consiliului și este responsabil pentru votarea și executarea deciziilor bugetare.

Principala atribuție legală a consiliului regional este de a construi și finanța liceele. În plus, regiunile au posibilitatea de a investi în infrastructură — educație, sisteme de transport public și de a acorda ajutor universităților și antreprenorilor, precum și ajutor pentru cercetare. Din această cauză, președintele unei regiuni înstărite ca de exemplu Île-de-France sau Ron-Alpi poate fi o poziție foarte importantă.

Sunt, din timp în timp, discuții legate de acordarea autonomiei legislative regiunilor, dar aceste propuneri sunt controversate. Există de asemenea propuneri legate de suprimarea consiliilor generale de la nivelul departamentelor și înglobarea activităților acestora, așa încât departamentele să aibă doar rolul de subdiviziuni administrative.

Lista regiunilor până în 2016 

 Regiuni care sunt de asemenea departament de peste mări ( - DOM), fiecare dintre ele fiind alcătuite dintr-un singur departament: 
 23 Guadelupa
 24 Martinica
 25 Guyana Franceză
 26 Réunion

În Franța continentală, excluzând Corsica, până în 2016 suprafața medie a unei regiuni era de 25,809 km², ceea ce reprezenta aproximativ o cincime din suprafața medie a statelor americane, dar cu 28% mai mult decât suprafața medie a landurilor Germaniei și cu 67% mai mult decât suprafața medie a regiunilor Angliei.

În 2004, populația medie a unei regiuni din Franța continentală era de 2.329.000 locuitori, jumătate din populația unei regiuni engleze sau a unui stat american și trei sferturi din populația medie a unui land german. Numărul mediu de departamente ale unei regiuni din Franța continentală era de patru.

Note

Note explicative